5ί9Π3ΐυΓβ ΝοΙ 
\/θΓΪίίΘ(^.^ \ 



ΟίςΐυΐΙ^ίςπθό 6γ I 
νΑΚνΑΒΑ ΖΑΟΗ^ΑΚΙ 
ϋβΐβ: 2018.06.^2:36:29 
ΕΕ5Τ Γ 
Κθ35θπ: δίβΠΒα ΡϋΡ 
(θπι6θ88β(ί) ■ 

Ιοθ3(ΐοη: Αϋτβ|5, ΕΙΙίπϊΚο 
Τ γρο9Γ3<ϊο 


25971 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2328 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ίδρυση σχολής προπονητών ΚΙΚ- ΜΠΟΞΙΝΓΚ Γ' 
κατηγορίας στην Αθήνα. 

2 Έγκριση κυκλοφορικών ρυθμίσεων σύμφωνα 
με την αριθμ. 45/2018 απόφαση της Μητροπο- 
λιτικής Επιτροπής της Μητροπολιτικής Ενότητας 
Θεσσαλονίκης ΠΚΜ. 

3 Έγκριση Κανονισμού Διδακτορικών Σπουδών του 
Τμήματος Πολιτικών Επιστημών της Σχολής Οικο¬ 
νομικών και Πολιτικών Επιστημών του Αριστοτε- 
λείου Πανεπιστημίου Θεσσαλονίκης 


ΑΠΟΦΑΣΕΙΣ 

Αριθμ. ΥΠΠΟΑ/ΓΔΟΑ/ΔΑΑ/ 

ΤΠΕΑ/255859/10234/4 898/1507 (1) 

Ίδρυση σχολής προπονητών ΚΙΚ- ΜΠΟΞΙΝΓΚ Γ' 
κατηγορίας στην Αθήνα. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη 

1. Τις διατάξεις: 

α) Του π.δ. 63/2005 «Κωδικοποίηση της νομοθεσίας 
για την κυβέρνηση και τα κυβερνητικά όργανα» (ΦΕΚ 
98/Α722-4-2005). 

β) Του άρθρου 136 παρ. 6 του ν. 2725/1999 (ΦΕΚ 
ΑΊ21), όπως αντικαταστάθηκε με το άρθρο 78 παρ. 2 
του ν. 4170/2013 «Ενσωμάτωση της Οδηγίας 2011 /16/ΕΕ, 
ρύθμιση θεμάτων της ΕΛ.Τ.Ε., αναμόρφωση Οργανισμού 
του Ν.Σ.Κ. και άλλες διατάξεις». 

γ) Του ν.3861/09-07-2010 (ΦΕΚ 112 Α') «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 

δ) Το π.δ. 4/2018 (ΦΕΚ 7/Α/2018) «Οργανισμός Υπουρ¬ 
γείου Πολιτισμού και Αθλητισμού». 

ε) Του π.δ. 70/2015 (ΦΕΚ 114/Α') «Ανασύσταση των 


Υπουργείων Πολιτισμού και Αθλητισμού, Υποδομών, 
Μεταφορών και Δικτύων». 

στ) Του π.δ. 125/2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 210/Α/ 
5-11-2016). 

2. Την αριθμ. ΥΠΠΟΑ/375614/9900/11-11-2016 
απόφαση του Πρωθυπουργού και της Υπουργού Πο¬ 
λιτισμού και Αθλητισμού περί «Ανάθεσης αρμοδιοτή¬ 
των στον Υφυπουργό Πολιτισμού και Αθλητισμού Γε¬ 
ώργιο Βασιλειάδη» (ΦΕΚ 3672/Β/11.11.2016) και την 
τροποποίηση αυτής με την ΥΠΠΟΑ/ΓΔΟΑ/ΔΥΑ/ΤΔΑΔ / 
97295/4796/434/325 (ΦΕΚ 852/Β79/03/ 2018) περί ανά¬ 
θεσης αρμοδιοτήτων στον Υφυπουργό Πολιτισμού και 
Αθλητισμού Γεώργιο Βασιλειάδη. 

3. Την αριθμ. ΥΠΠΟΑ/ΓΔΟΑ/ΔΥΑ/ΤΔΑΔ/108471/5201/ 
552/439/13-3-2018 (ΦΕΚ 987/Β720/03/2018) περί με¬ 
ταβίβασης του δικαιώματος υπογραφής «Με εντολή 
Υφυπουργού» στο Γενικό Γραμματέα Αθλητισμού, τον 
Προϊστάμενο Γενικής Διεύθυνσης Οργάνωσης Αθλητι¬ 
σμού, τους Προϊσταμένους Διευθύνσεων καιΤμημάτων 
της Γενικής Γραμματείας Αθλητισμού του Υπουργείου 
Πολιτισμού και Αθλητισμού, καθώς και των υπαγομένων 
στον Υφυπουργό υπηρεσιακών μονάδων. 

4. Την αριθμ. 339776/2588/729/572 (ΦΕΚ 3596/β/ 
31 -12-2014) απόφαση του Υφυπουργού Ιωάννη Ανδριανού. 

5. Το αριθμ. 133562/21-04-2016 έγγραφο του Γενικού 
Γραμματέα Αθλητισμού προς την Πανελλήνια Ομοσπον¬ 
δία Κικ-Μπόξινγκ. 

6. Το αριθμ. 6756/8-5-2018 έγγραφο της Ομοσπον¬ 
δίας». 

7. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού, απο- 
φασίζεται: 

Επανιδρύεται η Σχολή Προπονητών ΚΙΚ ΜΠΟΞΙΝΓΚ 
Γ' Κατηγορίας της Αθήνας που ιδρύθηκε με την αριθμ. 
339776/2588/729/572/απόφαση (ΦΕΚ3596/Β/31 -12-2014), 
με μοναδική αρμοδιότητα την έκδοση διπλώματος του 
Μόρτογλου Γεώργιου του Δημητρίου. 

ΑΡΘΡΟ 1 

ΕΠΙΤΡΟΠΗ ΔΙΟΙΚΗΣΗΣ - ΓΡΑΜΜΑΤΕΑΣ 

ΑΡΜΟΔΙΟΤΗΤΕΣ 

Η σχολή διοικείται από πενταμελή επιτροπή, που συ¬ 
γκροτείται από τους: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2328/20.06.2018 


1. ΚΥΡΙΑΚΟΥ ΧΡΥΣΑΝΘΗ, ως Πρόεδρος. 

2. ΔΡΟΣΟΥ ΑΝΑΣΤΑΣΙΑ, ως μέλος. 

3. ΣΤΕΛΛΑ ΜΑΡΙΝΑ, υπάλληλος της ΓΓΑ, ως μέλος. 

4. ΤΡΙΑΝΤΑΦΥΛΛΟΥ ΜΙΧΑΗΛ, Πρόεδρος της Ομοσπον¬ 
δίας. 

5. ΜΑΥΡΟΜΜΑΤΗΣ ΑΝΤΩΝΙΟΣ, Αντιπρόεδρος της 
Ομοσπονδίας. 

Γραμματέας της Επιτροπής ορίζεται ο ΒΡΑΧΝΟΣ ΣΙΜΕ- 
ΩΝ, υπάλληλος της Γ.Γ.Α. 

Στα μέλη της επιτροπής και στους γραμματείς δεν 
καταβάλλεται αποζημίωση, θα παρέχουν τις υπηρεσίες 
τους αμισθί. 

ΑΡΘΡΟ 2 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου2018 

Με εντολή Υφυπουργού 

Ο Γενικός Γραμματέας Αθλητισμού 

ΙΟΥΛΙΟΣ ΣΥΝΑΔΙΝΟΣ 


Αριθμ. 3946 _ (2) 

Έγκριση κυκλοφορικών ρυθμίσεων σύμφωνα 
με την αριθμ. 45/2018 απόφαση της Μητροπο- 
λιτικής Επιτροπής της Μητροπολιτικής Ενότητας 
Θεσσαλονίκης ΠΚΜ. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τις διατάξεις του ν. 2503/1997 (ΦΕΚ107Α/30.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν.3852/2010 (ΦΕΚ 87Α/7.06.2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το π.δ. 142/2010 (ΦΕΚ 235/Α/27-12-2010) «Οργανι¬ 
σμός Αποκεντρωμένης Διοίκησης Μακεδονίας-Θράκης». 

5. Το άρθρο 52 του ν.2696/1999 (ΦΕΚ 57/Α/23.03.1999) 
που αφορά στην κύρωση του Κώδικα Οδικής Κυκλο¬ 
φορίας, (ΚΟΚ), όπως τροποποιήθηκε με το άρθρο 46 
του ν.3542/2007 (ΦΕΚ 50/Α/2.03.2007) «Τροποποιήσεις 
διατάξεων του ΚΟΚ» και αντικαταστάθηκε με το άρθρο 
48 του ν.4313/2014. 

6. Το αριθμ. 15109/13.05.2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 


7. Την αριθμ. ΔΟΥ/οικ/220/15-1-2015 εγκύκλιο της 
Γενικής Γραμματείας Υποδομών του Υπ. ΥΠΟΜΕΔΙ. 

8. Την αριθμ. 54218/11-07-2013 (ΑΔΑ ΒΛ4ΙΡ1Υ-ΠΔΙ) 
Απόφαση Γενικού Γραμματέα Αποκεντρωμένης Διοίκη¬ 
σης Μακεδονίας-Θράκης με θέμα «Άσκηση αρμοδιό¬ 
τητας έγκρισης αποφάσεων Ο.Τ.Α. α' και β' βαθμού περί 
κυκλοφοριακών ρυθμίσεων». 

9. Τις διατάξεις των άρθρων 28 και 28Α του ν.4325/ 
2015 (ΦΕΚ 47Α/11-5-2015) καθώς και την αριθμ. 
14138/15-5-2017 Απόφαση Υπουργού Εσωτερικών (ΦΕΚ 
250/Υ.Θ.Δ.Δ/26-5-2017 - ΑΔΑ: ΩΩ09465ΧΘ7-ΗΜΞ) για 
τον διορισμό Συντονιστή. 

10. Την αριθμ. 35748/30-5-2017 (ΦΕΚ 1971/τ.Β7 
7-6-2017) απόφαση του Συντονιστή της Αποκεντρω¬ 
μένης Διοίκησης Μακεδονίας - Θράκης για την ανάθε¬ 
ση άσκησης αρμοδιοτήτων σε οργανικές μονάδες της 
ΑΔΜ.-Θ και την παροχή εξουσιοδότησης υπογραφής 
πράξεων και εγγράφων «Με εντολή Συντονιστή» στους 
Προϊσταμένους των οργανικών μονάδων της. 

11. Το με αριθμ. 119618(108)/16-3-2018 έγγραφο της 
Μητροπολιτικής Επιτροπής της Μητροπολιτικής Ενότη¬ 
τας Θεσσαλονίκης Π.Κ.Μ (αρ. ΔΙΠΕΧΩΣ 2429/22-3-2018) 
με το οποίο μας διαβιβάζει την αριθμ. 45/2018 απόφαση 
Μητροπολιτικής Επιτροπής της Μ.Ε. Θεσσαλονίκης (ΑΔΑ: 
ΩΚ1 Ν7ΛΛ-9Σ1). 

12. Το με αριθμ. 13237/ΔΣΕ1323/2-5-2018 έγγραφο 
της ΕΥΑΘ Α.Ε (αρ. ΔΙΠΕΧΩΣ 3644/4-5-2018) με το οποίο 
μας αποστέλλονται συμπληρωματικά στοιχεία στα πλαί¬ 
σια της διαδικασίας του θέματος. 

13. Το με αριθμ. 17288/9-5-2018 έγγραφο της Διεύθυν¬ 
σης Διοίκησης ΑΔ/ΜΘ (αρ. ΔΙΠΕΧΩΣ 3946./15-1-2018) 
με το οποίο μας ενημερώνει ότι η απόφαση του θέματος 
έχει ληφθεί νομότυπα. 

14. Την «Τεχνική έκθεση κυκλοφοριακής ρύθμισης» και 
το συνημμένα σχέδιο με τίτλο: «Μελέτη κυκλοφοριακής 
σήμανσης (2 φάσεις)» που συνοδεύουν την με αριθμ. 
71373/2055ταυτ/28-2-2018 εισήγηση της Υποδ/νσης 
Τεχνικών Έργων Μ.Ε Θεσ/νίκης ΠΚΜ προςτη Μητροπο- 
λιτική Επιτροπή ΠΚΜ. 

15. Τη με αρ. 4000/26-4-2018 σύμφωνη γνώμη του Ορ¬ 
γανισμού Αστικών Συγκοινωνιών Θεσσαλονίκης (ΟΑΣΘ) 
για τις κυκλοφοριακές ρυθμίσεις του θέματος. 

16. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού. 

Και επειδή: 

Οι προτεινόμενες κυκλοφοριακές ρυθμίσεις είναι 
απαραίτητες προκειμένου, με την υλοποίηση τους, να 
εκτελεστούν απρόσκοπτα και με ασφάλεια οι εργασίες 
του έργου του θέματος, αποφασίζουμε: 

Την έγκριση των προσωρινών μέτρων ρύθμισης της 
κυκλοφορίας σύμφωνα με την 45/14-03-2018 Απόφαση 
της Μητροπολιτικής Επιτροπής της Μητροπολιτικής Ενό¬ 
τητας Θεσσαλονίκης ΠΚΜ επί της Επ. οδού 28 (οδός Μια- 
ούλη), στα πλαίσια υλοποίησης του έργου: «Α’ Ομάδα 
Επειγόντων Έργων αποχέτευσης έτους 2016» της ΕΥΑΘ 
Α.Ε στη Δ.Ε Πλαγιαρίου του Δήμου Θέρμης. Οι εργασίες 
αφορούν στην κατασκευή ιδιωτικής διακλάδωσης στο 







Τεύχος Β' 2328/20.06.2018 

ύψοςτου αρ. 82 της οδού Μιαούλη και στη σύνδεση της 
με τον κεντρικό αγωγό αποχέτευσης της οδού. 

Οι κυκλοφοριακές ρυθμίσεις που εγκρίνονται με την 
παρούσα θα πραγματοποιηθούν σε δύο (2) φάσεις: 

1η Φάση: Εργοταξιακή κατάληψη της λωρίδας κυ¬ 
κλοφορίας με κατεύθυνση προς Θεσσαλονίκη της οδού 
Μιαούλη (Επ. οδός 28), έμπροσθεν του αρ. 82 της οδού. 
Η κυκλοφορία των οχημάτων θα γίνεται εναλλάξ από 
την εναπομείνασα λωρίδα κυκλοφορίας πλάτους 3,50 
μέτρων και υπό την καθοδήγηση σηματωρών. 

2η Φάση: Εργοταξιακή κατάληψη της λωρίδας κυκλο¬ 
φορίας με κατεύθυνση από Πλαγιάρι προς Επανομή της 
οδού Μιαούλη (Επ. οδός 28), έμπροσθεν του αρ. 82 της 
οδού. Η κυκλοφορία των οχημάτων θα γίνεται εναλλάξ 
από την εναπομείνασα λωρίδα κυκλοφορίας πλάτους 
3,50 μέτρων και υπάτην καθοδήγηση σηματωρών. 

Αρμόδιος φορέας για την σήμανση των κυκλοφορι- 
ακών ρυθμίσεων της παρούσης, είναι ο κατά περίπτω¬ 
ση αρμόδιος φορέας συντήρησης της υπό παρέμβαση 
οδού, σύμφωνα με τις διατάξεις του άρθρου 10 του 
ν.2696/1999 όπως τροποποιήθηκε και ισχύει. 

Οι προσωρινές κυκλοφοριακές ρυθμίσεις που εγκρί- 
νονται με την παρούσα ισχύουν για μία (1) ημέρα, ο ανά- 
δοχος έχει την υποχρέωση να ενημερώσει εγγράφως 
το αρμόδιο τμήμα Τροχαίας για την έναρξη τους και 
εφαρμόζονται με την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα. 

Η σήμανση θα τοποθετηθεί κατά τη διάρκεια των ερ¬ 
γασιών και θα αποσυρθεί με το πέρας τους, οπότε η οδός 
θα αποδοθεί πλήρως στην κυκλοφορία. 

Η εν λόγω έγκριση χορηγείται με τις εξής προϋποθέσεις: 

1. Τα γεωμετρικά χαρακτηριστικά, οι σημάνσεις και 
τα περιοριστικά μέτρα θα είναι σύμφωνα με τις Προδι¬ 
αγραφές και Οδηγίες Σήμανσης Εκτελούμενων Έργων 
(ΟΜΟΕ - ΣΕΕΟ) (ΦΕΚ905Β/20.05.2011) 

2. Θα πρέπει να εξασφαλίζεται η ασφαλής πρόσβαση 
των εργαζόμενων και των εργοταξιακών οχημάτων, από 
και προς τους χώρους εργασιών. 

3. Να ληφθεί ιδιαίτερη μέριμνα ώστε να εξασφαλίζεται 
η ασφαλής διέλευση των πεζών σε όλο το μήκος της 
ζώνης των έργων με ιδιαίτερη μέριμνα στις ανάγκες των 
Ατόμων με Αναπηρία (ΑμεΑ). 

4. Να ληφθεί ιδιαίτερη μέριμνα για την ασφαλή πρό¬ 
σβαση σε παρόδιες ιδιοκτησίες 

5. Σε κάθε περίπτωση θα πρέπει να εξασφαλίζεται η τα¬ 
χεία και ασφαλής διέλευση οχημάτων έκτακτης Ανάγκης 
(ασθενοφόρα, πυροσβεστικά, περιπολικά, αστυνομίας). 

6. Κατά την εφαρμογή των προτεινόμενων κυκλοφο- 
ριακών ρυθμίσεων να ληφθούν υπόψη τα αναφερόμενα 
στο 15ο οχ. έγγραφο του ΟΑΣΘ 

7. Η απόφαση αυτή δεν υποκαθιστά απαιτούμενες 
άλλες άδειες ή εγκρίσεις. 

8. Η ΕΥΑΘ Α.Ε. και ο ανάδοχος του έργου είναι αρμόδιοι 
για την υλοποίηση του εν λόγω θέματος. 

Οι αρχές στις οποίες κοινοποιείται η παρούσα Απόφα¬ 
ση παρακαλούνται να παρακολουθούν την ακριβή εκτέ¬ 
λεση και λειτουργία στα πλαίσια των αρμοδιοτήτων τους. 

Η απόφαση αυτή θα αναρτηθεί στο διαδίκτυο σύμ¬ 


φωνα με τις διατάξεις του ν. 3861/2010 (ΦΕΚ 112Α/ 
13-7-2010). 

Η παρούσα απόφαση τίθεται σε ισχύ από την δημοσί¬ 
ευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Μάίου 2018 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθμ. 13977 _ (3) 

Έγκριση Κανονισμού Διδακτορικών Σπουδών 
του Τμήματος Πολιτικών Επιστημών της Σχολής 
Οικονομικών και Πολιτικών Επιστημών του Αρι- 
στοτελείου Πανεπιστημίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(συνεδρίαση 2953/25-1-2018) 

Έχοντας υπόψη: 

1 .Τις διατάξεις του ν. 4485/2017(ΦΕΚ 114 Α') «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» και ιδίως το άρθρο 
45 παρ. 2. 

2. Τις διατάξεις του άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ.Α74-8-2017). 

3. Τις ερμηνευτικές εγκύκλιους του Υπουργείου Παι¬ 
δείας, Έρευνας και Θρησκευμάτων με αριθμό: 

α) 163204/Ζ1 ΕΞ. ΕΠΕΙΓΟΝ/29-9-2017: «Εφαρμογή των 
διατάξεων του ν. 4485/2017 (Α' 114) για θέματα μεταπτυ¬ 
χιακών σπουδών και εκπόνησης διδακτορικών διατρι- 
βών-λοιπά θέματα και β)22879/Ζ1 /9-2-2018: «Εφαρμογή 
των διατάξεων του ν. 4485/2017 (Α' 114). 

4. Την απόφαση της Συνέλευσης του Τμήματος Πολιτι¬ 
κών Επιστημών της Σχολής Οικονομικών και Πολιτικών 
Επιστημών του Αριστοτελείου Πανεπιστημίου Θεσσαλο¬ 
νίκης (συνεδρίαση με αριθμ. 141/19-12-2017). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του Τμήματος Πολιτικών Επιστημών της Σχολής Οικο¬ 
νομικών και Πολιτικών Επιστημών του Αριστοτελείου 
Πανεπιστημίου Θεσσαλονίκης, ως εξής: 

Άρθρο 1. 

Γενικές Αρχές 

Οι Διδακτορικές Σπουδές του Τμήματος Πολιτικών 
Επιστημών του ΑΠΘ αποσκοπούν στην προαγωγή της 
γνώσης και της πρωτότυπης επιστημονικής έρευνας στις 
Πολιτικές Επιστήμες και οδηγούν στην απόκτηση Διδα¬ 
κτορικού Διπλώματος. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 

κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Κανονισμό αποτυπώνονται η δομή και 
οι κανόνες λειτουργίας του Προγράμματος Διδακτορι¬ 
κών Σπουδών του Τμήματος Πολιτικών Επιστημών του 
Αριστοτελείου Πανεπιστημίου Θεσσαλονίκης, όπως 
αυτός καταρτίστηκε με απόφαση της Συνέλευσης του 
Τμήματος (συνεδρίαση με αριθμό 141/19.12.2017). 

Άρθρο 2. 

Νομικό και Θεσμικό πλαίσιο 

Το Πρόγραμμα Διδακτορικών Σπουδών τουΤμήματος 
Πολιτικών Επιστημών οργανώνεται και λειτουργεί σύμ¬ 
φωνα με τις διατάξεις του ν. 4485/2017 (ΦΕΚ114Α ) και 
των εν ισχύει ευρισκομένων διατάξεων. 

Άρθρο 3. 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα έχουν όσοι/ες πληρούν τις 
κάτωθι προϋποθέσεις: 

• Είναι πτυχιούχοι Α.Ε.Ι. (Πανεπιστημίου ή ΤΕΙ) της ημε¬ 
δαπής ή αναγνωρισμένου ως ισότιμου ιδρύματος της 
αλλοδαπής και 

• Είναι κάτοχοι Διπλώματος Μεταπτυχιακών Σπουδών 
Α.Ε.Ι.της ημεδαπής ή αναγνωρισμένου ως ισότιμου ιδρύ¬ 
ματος της αλλοδαπής ή 

• Είναι κάτοχοι ενιαίου και αδιάσπαστου τίτλου σπου¬ 
δών μεταπτυχιακού επιπέδου κατά το άρθρο 46 του 
ν.4485/2017. 

Σε εξαιρετικές περιπτώσεις και μόνο, γίνονται δεκτοί/ 
ές ως Υποψήφιοι/ες Διδάκτορες και μη κάτοχοι Διπλώ¬ 
ματος Μεταπτυχιακών Σπουδών, εάν μπορούν να επι- 
δείξουν αξιόλογο αριθμό συναφών δημοσιεύσεων και 
σχετικών δραστηριοτήτων. 

Άρθρο 4. 

Χρονική διάρκεια 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη απάτην ημερομηνία ορισμού τηςΤριμελούς 
Συμβουλευτικής Επιτροπής. 

Για τους/τις υποψήφιους/ες διδάκτορες που γίνονται 
κατ'εξαίρεση δεκτοί/ές, χωρίς να είναι κάτοχοι Διπλώμα¬ 
τος Μεταπτυχιακών Σπουδών, το ελάχιστο χρονικό όριο 
απόκτησης του Διδακτορικού Διπλώματος ανέρχεται στα 
τέσσερα (4) τουλάχιστον πλήρη ημερολογιακά έτη από 
την ημερομηνία ορισμού τηςΤριμελούςΣυμβουλευτικής 
Επιτροπής. 

Η μέγιστη διάρκεια εκπόνησης της διατριβής είναι τα 
έξι (6) πλήρη ημερολογιακά έτη από την ημερομηνία 
ορισμού τηςΤριμελούς Συμβουλευτικής Επιτροπής. Ο 
παραπάνω χρόνος δύναται να παραταθεί για δύο (2) 
επιπλέον έτη, μετά από αίτηση του/της υποψηφίου/ας 
και τεκμηριωμένη απόφαση της Συνέλευσης του Τμή¬ 
ματος. Μετά την παρέλευση και του χρόνου παράτασης, 
ο υποψήφιος οφείλει να υποστηρίξει τη διατριβή του, 
διαφορετικά διαγράφεται από τα μητρώα των υποψή¬ 
φιων διδακτόρων. 


Ο/η υποψήφιος/α διδάκτορας μπορεί να αιτηθεί ανα¬ 
στολής ενός (1) πλήρους ημερολογιακού έτους με αίτησή 
του/της, η οποία συνοδεύεται με επαρκώς αιτιολογημένη 
εισήγηση τηςΤριμελούς Συμβουλευτικής Επιτροπής και 
εγκρίνεται με απόφαση της Συνέλευσης του Τμήματος. 
Κατά τη διάρκεια της αναστολής αίρεται η ιδιότητα του/ 
της υποψ. διδάκτορα και τα δικαιώματα που απορρέουν 
από αυτή. Ο χρόνος της αναστολής δεν προσμετράται 
στον μέγιστο συνολικό χρόνο εκπόνησης της Διδακτο¬ 
ρικής Διατριβής. 

Αλλαγή τίτλου ή εξειδίκευση τίτλου μπορεί να πραγ¬ 
ματοποιηθεί μετά από τεκμηριωμένη εισήγηση της 
Τριμελούς Συμβουλευτικής Επιτροπής και έγκριση της 
Συνέλευσης του Τμήματος. Αλλαγή θέματος στην υπό 
εκπόνηση Διδακτορική Διατριβή μπορεί να πραγματο¬ 
ποιηθεί μετά από τεκμηριωμένη εισήγηση τηςΤριμελούς 
Συμβουλευτικής Επιτροπής και έγκριση της Συνέλευσης 
τουΤμήματος.Στηνπερίπτωση κατάτην οποία η αλλαγή 
θέματος οδηγεί σε νέο επιστημονικό πεδίο, ακολουθείται 
η διαδικασία του άρθρου 7 του παρόντος Κανονισμού. 

Άρθρο 5. 

Δικαιώματα / Παροχές και Υποχρεώσεις 

Υποψηφίων Διδακτόρων 

5.1. Δικαιώματα / Παροχές 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη απάτην 
ημερομηνία ορισμού τηςΤριμελούς Συμβουλευτικής Επι¬ 
τροπής, διατηρούν πλήρη τα δικαιώματα και τις παροχές 
που προβλέπονται και για τους/τις φοιτητές/τριες του Β' 
κύκλου σπουδών. 

Ενδεικτικά αναφέρονται: τεχνολογική και οικονομική 
υποστήριξη, βραβεία, υποτροφίες, φοιτητική μέριμνα, 
εκπροσώπηση σε συλλογικά όργανα, κ.ά. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

5.2. Υποχρεώσεις 

Ο/Η υποψήφιος/α διδάκτορας έχει υποχρέωση ανα¬ 
νέωσης της εγγραφής του/της κάθε ακαδημαϊκό έτος. 

Άρθρο 6. 

Συμμετοχή Υποψηφίων Διδακτόρων 

στην εκπαιδευτική διαδικασία 

Με απόφαση Συνέλευσης του Τμήματος (άρθρο 9 παρ. 
3 εδάφιο ε'του ν.3685/2008 που παραμένει σε ισχύ σύμ¬ 
φωνα με το άρθρο 88 περ.α'του ν.4485/2017)) και κοι¬ 
νή απόφαση των Υπουργών Παιδείας και Οικονομικών 
μπορεί να ανατίθεται σε υποψήφιους/ες διδάκτορες η 
επικουρία μελών ΔΕΠ του Τμήματος σε προπτυχιακό 
και μεταπτυχιακό επίπεδο με ωριαία αντιμισθία, η οποία 
επιβαρύνει τον τακτικό προϋπολογισμό του Ιδρύματος. 

Οι υποψήφιοι/ες διδάκτορες οφείλουν να συμμετέ¬ 
χουν ενεργά στις ακαδημαϊκές εκδηλώσεις του Τμήμα¬ 
τος Πολιτικών Επιστημών (όπως, για παράδειγμα, στο 
μηνιαίο εοΙΙοςυίυιτι, στις ημερίδες, στα συνέδρια, κ.ά.), 

καθώς και να συμβάλλουν ενεργητικά στην προώθηση 
του επιστημονικού προφίλ του Τμήματος. 

Άρθρο 7. 

Διαδικασία Επιλογής Υποψηφίων Διδακτόρων 

Το Τμήμα μπορεί να προκηρύσσει θέσεις υποψηφίων 
διδακτόρων, κατόπιν απόφασης Συνέλευσης, σύμφω¬ 
να με όσα ορίζονται στο άρθρο 42 του ν.4485/2017. Οι 
σχετικές προκηρύξεις δημοσιοποιούνται στον ημερή¬ 
σιο τύπο και αναρτώνται ηλεκτρονικά στον διαδικτυακό 
τόπο του Τ μήματος. 

Ανεξαρτήτως της προκήρυξης ή μη θέσεων υποψηφί¬ 
ων διδακτόρων, όποιος/α έχει τα προσόντα μπορεί να 
υποβάλει αίτηση υποψηφιότητας ως εξής: 

• Ο/Η ΥΠΟΨΗΦΙΟΣ/Α 

Ο/Η υποψήφιος/α υποβάλλει, κατά τον μήνα Σεπτέμ¬ 
βριο ή Ιανουάριο κάθε ακαδημαϊκού έτους, σχετική αί¬ 
τηση στη Γραμματεία του Τμήματος. 

Στην αίτηση αναγράφεται ο προτεινόμενος τίτλος, η 
προτεινόμενη γλώσσα εκπόνησης και συγγραφής - η 
οποία μπορεί να είναι διάφορη της ελληνικής-, καθώς και 
ο/η προτεινόμενος/η ως επιβλέπων/ουσα της Διδακτο¬ 
ρικής Διατριβής, ο/η οποίος/α ανήκει σε όσους/ες έχουν 
δικαίωμα επίβλεψης Διδακτορικής Διατριβής, σύμφωνα 
με τα οριζόμενα στο άρθρο 39 του ν.4485/2017 και στο 
άρθρο 8 του παρόντος Κανονισμού. 

Η αίτηση συνοδεύεται από όλα τα απαιτούμενα δι- 
καιολογητικά: 

α. Αντίγραφο πτυχίου και μεταπτυχιακού διπλώματος 
ή ισότιμους τίτλους σπουδών από Ίδρυμα της αλλοδα¬ 
πής, αναγνωρισμένους από τον ΔΟΑΤΑΠ, 

β. Αποδεικτικό πολύ καλής γνώσης (επιπέδου (II )μιας 
ξένης γλώσσας: αγγλικής ή γαλλικής ή γερμανικής, 

γ. Αναλυτικό βιογραφικό σημείωμα του/της υποψή¬ 
φιου/ας, 

δ. Σχετική ερευνητική πρόταση 5.000-6.000 λέξεων, 
με βάση την οποία προκύπτουν τα ειδικότερα ερευνη¬ 
τικά ενδιαφέροντα του/της υποψήφιου/ας, ένας πρώτος 
σχεδιασμός στο θέμα που επέλεξε, ο βαθμός βιβλιογρα¬ 
φικής ενημέρωσης και η ικανότητά του/της να εκπονεί 
συνθετική ερευνητική μελέτη με αξιώσεις πρωτοτυπίας. 

•ΤΟ ΤΜΗΜΑ 

Η Συνέλευση τουΤμήματος, με βάση τη συνάφεια του 
ερευνητικού αντικειμένου των αιτήσεων που έχουν υπο¬ 
βληθεί, ορίζει μια Τριμελή Επιτροπή από μέλη ΔΕΠ του 
Τμήματος ανά κατηγορία αιτήσεων. Η κάθε Επιτροπή εξε¬ 
τάζει τις υποβληθείσες αιτήσεις και τα συνυποβαλλόμενα 
έγγραφα και καλεί σε συνέντευξη τον/την υποψήφιο/α. 

Κατόπιν, η κάθε Επιτροπή υποβάλλει στη Συνέλευση 
του Τμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο/η 
υποψήφιος/α πληροί ή δεν πληροί τις προϋποθέσεις 
προκειμένου να γίνει δεκτός/ή. Επιπρόσθετα, προτείνει 
τον/την επιβλέποντα/ουσα, εφόσον αυτός/ή δεν έχει 
προταθεί από τον/την υποψήφιο/α. Σε κάθε περίπτωση 
το θέμα ανάγεται στην αρμοδιότητα της Συνέλευσης 
τουΤμήματος. 

Η Συνέλευση τουΤμήματος, συνεκτιμώνταςτο υπό¬ 
μνημα της Επιτροπής, εγκρίνει ή απορρίπτει αιτιολογη¬ 


μένα την αίτηση του/της υποψήφιου/ας. Στην εγκριτική 
απόφαση της Συνέλευσης ορίζεται και η γλώσσα συγ¬ 
γραφής της Διδακτορικής Διατριβής. Στην ίδια απόφα¬ 
ση, η Συνέλευση δύναται να καθορίσει ως προϋπόθεση 
για την εκπόνηση της Διδακτορικής Διατριβής του/της 
υποψήφιου/ας την παράλληλη επιτυχή παρακολούθηση 
μαθήματος/ων ή άλλες συναφείς με την επιστημονική 
έρευνα υποχρεώσεις. 

Άρθρο 8. 

Επίβλεψη Διδακτορικής Διατριβής 

1. Δικαίωμα επίβλεψης διδακτορικών διατριβών 
έχουν τα μέλη Δ.Ε.Π. α' βαθμίδας, αναπληρωτή και επί¬ 
κουρου του ΑΠΘ ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν.4310/2014, συμπεριλαμβανομένων των ερευνητικών 
κέντρων της Ακαδημίας Αθηνών . 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν.4485/2017, την επί¬ 
βλεψη της διδακτορικής διατριβής και ορίζει Τριμελή 
Συμβουλευτική Επιτροπή, με αρμοδιότητα να πλαισιώνει 
και να υποστηρίζει την εκπόνηση και συγγραφή της. 

3. ΣτηνΤριμελή Συμβουλευτική Επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. 
α' βαθμίδας, αναπληρωτή και επίκουρου από το ΑΠΘ 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν.4310/2014, συμπεριλαμβανομένων των ερευνητικών 
κέντρων της Ακαδημίας Αθηνών, ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση Διδακτορική Διατριβή. Ως μέλη τηςΤριμελούς 
Συμβουλευτικής Επιτροπής είναι δυνατόν να ορίζονται 
και μέλη Δ.Ε.Π. τα οποία είναι σε άδεια. 

ΣτηνΤριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
τουΤμήματος Πολιτικών Επιστημών. 

Μέλη Δ.Ε.Π. του Τμήματος μπορούν να αναλαμβάνουν 
την επίβλεψη έως και οκτώ (8) διδακτορικών διατριβών 
(ενώ οι περιπτώσεις συνεπίβλεψης δεν θα προσμετρώ- 
νται στον αριθμό αυτό). 

4. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη επι- 
βλέποντος/ουσας για μεγάλο χρονικό διάστημα, η Συνέ¬ 
λευση του Τ μήματος, εκτιμώντας τις περιστάσεις, αναθέ¬ 
τει σε άλλον/η την επίβλεψη, σύμφωνα με όσα ορίζονται 
στις προηγούμενες παραγράφους, κατόπιν αίτησής του/ 
της υποψήφιου/ας διδάκτορα και σύμφωνης γνώμης 
του/της νέου/ας προτεινόμενου/ης επιβλέποντος/ουσας. 
Σε διαφορετική περίπτωση, ένα από τα άλλα δύο (2) μέλη 
τηςΤριμελούς Συμβουλευτικής Επιτροπής αναλαμβάνει 
χρέη επιβλέποντος/ουσας, ακόμη και καθ'υπέρβαση του 
μέγιστου αριθμού υποψήφιων διδακτόρων. 

5. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να 
τελεί χρέη επιβλέποντος/ουσας των διδακτορικών δια- 

τριβών που έχει αναλάβει, και ο τίτλος απονέμεται από 
τοΤμήμα Πολιτικών Επιστημών του ΑΠΘ όπου ξεκίνησε 
η εκπόνηση της διδακτορικής διατριβής. 

6. Η Γραμματεία τουΤμήματος οφείλει να αναρτά στον 
διαδικτυακό τόπο, στην ελληνική και αγγλική γλώσσα, το 
όνομα του/της υποψήφιου/ας διδάκτορα, τον τίτλο και 
σύντομη περίληψη της διδακτορικής διατριβής, καθώς 
και το όνομα του/της επιβλέποντος/ουσας και των άλλων 
μελών της Τριμελούς Συμβουλευτικής Επιτροπής. 

Άρθρο 9. 

Εκπόνηση Διδακτορικής Διατριβής 

με Συνεπίβλεψη 

ΤοΤμήμα Πολιτικών Επιστημών μπορεί να συνεργά¬ 
ζεται, σύμφωνα με όσα προβλέπονται στο άρθρο 43 
του ν.4485/2017, με Τμήματα Α.Ε.Ι. της ημεδαπής, με 
ερευνητικά κέντρα και ινστιτούτα του άρθρου 13Α του 
ν.4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών, για την 
εκπόνηση διατριβών με συνεπίβλεψη. Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου κ.ά., προβλέπονται στο οικείο Ειδικό Πρωτόκολλο 
Συνεργασίας που καταρτίζεται. 

ΤοΤμήμα Πολιτικών Επιστημών μπορεί επίσης να συ¬ 
νεργάζεται με αναγνωρισμένα ως ομοταγή Ιδρύματα ή 
ερευνητικά κέντρα και ινστιτούτα της αλλοδαπής για την 
εκπόνηση διατριβών με συνεπίβλεψη. Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου κ.ά., προβλέπονται στο οικείο Ειδικό Πρωτόκολλο 
Συνεργασίας που καταρτίζεται σύμφωνα με όσα ορίζει 
η απόφαση του Υπουργού Παιδείας, Έρευνας και Θρη¬ 
σκευμάτων με αριθμό 41931 /Ζ1 /13-3-2018 (ΦΕΚ 972/ 
τ.Β'/13-3-2018). 

Άρθρο 10. 

Διαδικασία Εκπόνησης 

Ο/Η υποψήφιος/α διδάκτορας μία φορά κάθε έτος 
παρουσιάζει προφορικά ενώπιον της Τριμελούς Συμ¬ 
βουλευτικής Επιτροπής και υποβάλλει εγγράφως σε 
αυτή αναλυτικό υπόμνημα σχετικά με την πρόοδο της 
διδακτορικής του/της διατριβής. 

Αντίγραφο του υπομνήματος, καθώς και σχόλια επ' 
αυτού από τον/την επιβλέποντα/ουσα ή/και τηνΤριμελή 
Συμβουλευτική Επιτροπή, και εκθέσεις προόδου κατα- 
χωρούνται στον ατομικό φάκελο του/της υποψηφίου/ 
ας διδάκτορα. 

Άρθρο 11. 

Αξιολόγηση Διδακτορικής Διατριβής 

Μετά την ολοκλήρωση της συγγραφής της διδακτορι¬ 
κής διατριβής ο/η υποψήφιος/α διδάκτορας υποβάλλει 
αίτηση στην Τριμελή Συμβουλευτική Επιτροπή, διά της 
Γραμματείας, για δημόσια υποστήριξη και αξιολόγησή της. 

Η Τριμελής Συμβουλευτική Επιτροπή, αποφασίζει την 
έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση. Στην Εισηγητική Έκθεση καταγράφεται η ολο¬ 
κλήρωση της εκπόνησης της διδακτορικής διατριβής και 


προτείνεται ο ορισμός Επταμελούς Εξεταστικής Επιτρο¬ 
πής για τον/την υποψήφιο/α διδάκτορα. Εάν η Τ ριμελής 
Συμβουλευτική Επιτροπή δεν εγκρίνει την αίτηση του/ 
της υποψηφίου/ας διδάκτορα, του/της δίνει αναλυτικά 
επιστημονικές παρατηρήσεις - βελτιώσεις καθώς και 
χρονοδιάγραμμα υλοποίησης. 

Η Συνέλευση τουΤμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της Διδακτορικής Διατριβής του/της 
υποψήφιου/ας διδάκτορα. Σε αυτή μετέχουν τα μέλη 
τηςΤριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ. 2 β' εδάφιο του ν. 4485/2017 και έχουν την ίδια ή 
συναφή ειδικότητα με το επιστημονικό πεδίο της Διδα- 
κτορικήςΔιατριβής. ΗΤριμελήςΣυμβουλευτική Επιτρο¬ 
πή έχει δικαίωμα πρότασης των μελών της Επταμελούς 
Εξεταστικής Επιτροπής. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ. 2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
υποστήριξης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη ΔΕΠ τα οποία βρίσκονται 
σε άδεια δύνανται να συμμετέχουν ως μέλη της Επταμε¬ 
λούς Εξεταστικής Επιτροπής. 

Η Διδακτορική Διατριβή υποστηρίζεται από τον/την 
υποψήφιο/α διδάκτορα δημόσια, περίπου επί ημίωρο, 
ενώπιον της Επταμελούς Εξεταστικής Επιτροπής. Η δι¬ 
αδικασία της δημόσιας υποστήριξης προϋποθέτει τη 
φυσική παρουσία τουλάχιστον τεσσάρων (4) μελών της 
Επταμελούς Εξεταστικής Επιτροπής, ενώ τα λοιπά μέλη 
μπορούν να συμμετέχουν και μέσω τηλεδιάσκεψης. 

Ο/Η υποψήφιος/α επίσης απαντά στις ερωτήσεις των 
μελών της Επταμελούς Εξεταστικής Επιτροπής. 

Με τη σύμφωνη γνώμη της Επταμελούς Εξεταστικής 
Επιτροπής είναι δυνατό να υποβληθούν ερωτήσεις και 
από το ακροατήριο. Η όλη διαδικασία δεν επιτρέπεται 
να υπερβαίνει τις δύο (2) ώρες. 

Στη συνέχεια ο/η υποψήφιος/α αποχωρεί και η Επτα¬ 
μελής Εξεταστική Επιτροπή συσκέπτεται και κρίνει τη 
διατριβή ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη, 
και με βάση αυτά τα κριτήρια διατυπώνει την τελική της 
κρίση και την βαθμολογεί. 

Η έγκριση και η βαθμολόγηση βεβαιώνεται με σχετικό 
Πρακτικό. Η Διδακτορική Διατριβή εγκρίνεται με πλειο- 
ψηφία τουλάχιστον πέντε (5) μελών της Επταμελούς Εξε¬ 
ταστικής Επιτροπής.Το Πρακτικό υπογράφεται από όλα 
τα συμμετέχοντα στη διαδικασία της αξιολόγησης της 
διατριβής μέλη της Επταμελούς Εξεταστικής Επιτροπής 
και διαβιβάζεται, διά της Γραμματείας, στη Συνέλευση 
τουΤμήματος. 

Η εγκριθείσα διδακτορική διατριβή αξιολογείται, με 
απόλυτη πλειοψηφία των παρόντων μελών της Επταμε¬ 
λούς Εξεταστικής Επιτροπής, με την ακόλουθη κλίμακα: 

- Άριστα με διάκριση (σε άλως εξαιρετικές περιπτώσεις 
και μόνο με ομόφωνη απόφαση της Επταμελούς Εξετα¬ 
στικής Επιτροπής) 

- Άριστα 

- Αίαν Καλώς 

- Καλώς 

Άρθρο 12. 

Αναγόρευση και Καθομολόγηση Διδακτόρων 

Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 
Τμήματος, παρουσία του/της υποψήφιου/ας διδάκτορα. 
Ο Π ρόεδρος του Τμήματος θέτει υπόψη του Σώματος το 
Πρακτικό, που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγησης 
της διδακτορικής διατριβής και ακολουθεί η αναγόρευ¬ 
ση και καθομολόγηση του/της υποψηφίου/ας σε Διδά¬ 
κτορα του Τμήματος. Στη Συνεδρίαση παρίσταται ο/η 
Πρύτανης/νις ή ο/η Αντιπρύτανης/νις, ενώ μπορεί να 
παρίσταται και ο/η Κοσμήτορας. 

Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της Δι- 
δάκτορος ακολουθεί τα Πρότυπα σχετικών Αποφάσεων 
της Συγκλήτου ΑΠΘ 1 . 

Η τελετή διενεργείταιτρεις(3) φορές ανά ακαδημαϊκό 
έτος. 

Ο/Η υποψήφιος/α διδάκτορας πριν από την αναγό¬ 
ρευση και καθομολόγησή του/της από τη Συνέλευση 
του Τμήματος, μπορεί να αιτηθεί χορήγηση Βεβαίωσης 
Επιτυχούς Αποπεράτωσης. 

Στον/Στη Διδάκτορα χορηγείται Αντίγραφο Διδακτορι¬ 
κού Διπλώματος. Το Διδακτορικό Δίπλωμα (μεμβράνη), 
υπογράφεται από τον/την Πρύτανη, τον/την Πρόεδρο 
και τον/την Προϊστάμενο/η Γραμματείας του Τμήματος 
και φέρει τη σφραγίδα του ΑΠΘ. 

Πριν από την οριστική κατάθεση της διδακτορικής 
διατριβής, ο/η Διδάκτορας οφείλει να κάνει τις τυχόν δι¬ 
ορθώσεις, προσθήκες και αλλαγές που του είχε υποδείξει 
η Επταμελής Εξεταστική Επιτροπή. Κατόπιν, υποχρεούται 
να υποβάλει ένα (1) έντυπο αντίτυπο της Διατριβής στη 
βιβλιοθήκη τουΤμήματος, καθώς και αντίτυπα, σε έντυ¬ 
πη και ηλεκτρονική μορφή, στην Κεντρική Βιβλιοθήκη - 
Κέντρο Πληροφόρησης του Α.Π.Θ. και στο Εθνικό Κέντρο 
Πληροφόρησης. 

Άρθρο 13. 

Λόγοι Διαγραφής 

■ Η Συνέλευση του Τμήματος Πολιτικών Επιστημών, 
μετά από απόφαση τηςΤριμελούς Συμβουλευτικής Επι¬ 
τροπής, μπορεί να εισηγηθεί τη διαγραφή υποψηφίου/ας 
διδάκτορα. Στην απόφαση τεκμηριώνονται οι λόγοι δια¬ 

1 Απόφαση της Συγκλήτου (συνεδρίαση με αριθμό 2913/23-7- 
2015, έγγραφο με αριθμό 5288/4-11-2015) με θέμα: «Εξορθολογι- 
σμός της Γραμματειακής Υποστήριξης των Σχολών και Τμημάτων 
του ΑΠΘ». 


γραφής. Τέτοιοι λόγοι είναι η ανεπαρκής πρόοδος του/ 
της υποψήφιου/ας διδάκτορα, η οποία τεκμηριώνεται με 
δύο (2) τουλάχιστον αρνητικές Εκθέσεις Προόδου, καθώς 
και η παρέλευση του ανώτατου χρόνου εκπόνησης της 
διατριβής, μετά και από την εξάντληση της ανώτατης 
χρονικής παράτασης (6+2 έτη). 

• Ο/Η υποψήφιος/α διδάκτορας διαγράφεται αυτοδί¬ 
καια μετά από αίτησή του/της. 

Άρθρο 14. 

Λογοκλοπή 

α. Κατά τη συγγραφή της διδακτορικής διατριβής, ο/η 
υποψήφιος/α υποχρεούται να σέβεται τα πνευματικά δι¬ 
καιώματα των δημιουργών των πηγών που χρησιμοποιεί, 
να κάνει λεπτομερή αναφορά στο έργο και στις απόψεις 
άλλων, αν το χρησιμοποίησε, και να τηρεί αυστηρά τους 
ισχύοντες στο Α.Π.Θ. κανόνες για την αποφυγή της λογο- 
κλοπής. Ως λογοκλοπή ορίζεται η αυτολεξεί αντιγραφή 
κειμένου από οποιαδήποτε γραπτή πηγή (δημοσιευμέ¬ 
νη ή αδημοσίευτη), χωρίς το κείμενο να τίθεται εντός 
εισαγωγικών ή/και χωρίς να γίνεται ορθή βιβλιογραφική 
αναφορά στην πηγή από την οποία αντλείται. Επίσης, ως 
λογοκλοπή ορίζεται η μεταφορά ενός κειμένου σε μια ερ¬ 
γασία με ελάχιστες φραστικές αλλαγές και χωρίς να γίνεται 
η δέουσα αναφορά στην πηγή από την οποία αντλείται. 

β. Η λογοκλοπή αποτελεί σοβαρό ακαδημαϊκό πα¬ 
ράπτωμα και μπορεί να στοιχειοθετήσει απόφαση της 
Συνέλευσης του Τ μήματος για διαγραφή του/της εμπλε- 
κόμενου/ης υποψήφιου/ας διδάκτορα. 

γ. Οποιοδήποτε παράπτωμα ή παράβαση της ακαδη¬ 
μαϊκής δεοντολογίας παραπέμπεται στη Συνέλευση του 
Τμήματος, η οποία λαμβάνει μέτρα για αντιμετώπιση του 
προβλήματος. Παραβάσεις θεωρούνται τα παραπτώ¬ 
ματα της αντιγραφής ή της λογοκλοπής και γενικότερα 
κάθε παράβαση των διατάξεων περί πνευματικής ιδιο¬ 
κτησίας από υποψήφιο/α διδάκτορα κατά την εκπόνηση 
της διδακτορικής διατριβής του ή/και άλλων συναφών 
εργασιών του. 

Άρθρο 15. 

Μεταβατικές διατάξεις 

• Ολοι/ες οι υποψήφιοι/ες διδάκτορες του Τμήματος 
μετά την έγκριση και δημοσίευση του παρόντα Κανο¬ 
νισμού Διδακτορικών Σπουδών, εντάσσονται στις δι¬ 
ατάξεις του ν.4485/2017 και στον παρόντα Κανονισμό. 

■ Όσοι/ες υποψήφιοι/ες διδάκτορες του Τμήματος 
έχουν υπερβεί την ανώτατη διάρκεια εκπόνησης διδα¬ 
κτορικής διατριβής, δηλαδή τα έξι (6) έτη, υποχρεούνται 
στην ολοκλήρωσή της εντός διετίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Μάίου 2018. 

Ο Πρύτανης 

ΠΕΡΙΚΛΗΣ ΜΗΤΚΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























